Radoš Bajić

**Radoš Bajić (24. septembar 1953.)** je Scenarista, reditelj i kreator serije *Selo Gori, a Baba se Česlja*. Takođe tumači ulogu glavnog lika serije, Radašina Rakovića.

## Biografija

Radoš je rođen 24. septembra 1953. godine u selu Medveđa kod Trstenika od oca Miloša i majke Vere. Osnovnu školu je završio u svom rodnom selu, a srednju muzičku školu u Nišu. Diplomirao je na Fakultetu dramskih umetnosti 1976. godine u klasi profesorke Ognjenke Milićević.

Svoju profesionalnu karijeru je započeo još kao student ulogom Nedeljka Čabrinovića u režiji Veljka Bulajića 1975. godine. Kao izrazito talentovan mladi glumac, odmah po završetku školovanja biva pozvan u angažman gotovo svih beogradskih pozorišta: u Jugoslovenskom dramskom pozorištu na poziv profesora Miroslava Belovića sa velikim uspehom igrao je Lauru u predstavi „Dundo Maroje”, u Narodnom pozorištu Zrikavicu u „Crvenom šalu” Antonija Isakovića, u Pozorištu „Atelje 212” ulogu Nenada u drami „Duel”, čiji je i autor, sa velikim Jovanom Milićevićem.

Na samom početku karijere, nagoveštavajući svoju svestranost i komplementarnost svog talenta piše svoje prvo autorsko delo — monodramu Led, koju igra preko 1000 puta po selima i gradovima Srbije i Jugoslavije i sa kojom postiže ogroman uspeh. Zahvaljujući svojim teatarskim, leksičko-dijalekatskim vrednostima, kao i književnim kvalitetima — LED je uvršten u antologiju srpske monodrame. Međutim, nakon odličnih kritika koje je dobio za svoje prve uloge na filmu, a posebno nakon izvanrednih reakcija publike — opredeljuje se da svoju karijeru primarno nastavi na filmu i televiziji. Od početka svoje bogate karijere filmsko-televizijskog glumca ostvario je preko 100 uloga na filmu i na televiziji. Sarađivao je sa najznačajnim filmskim i televizijskim rediteljima kao što su: Veljko Bulajić, Živojin Pavlović, Živko Nikolić, Hajrudin Krvavac, Aleksandar Đorđević, Zdravko Šotra, Dragoslav Lazić, Slavoljub Stefanović Ravasi i drugi. Ostvario je izvanredne uloge u filmovima, TV dramama i serijama.

Bajiću je veliku popularnost doneo daleke 1976 godine lik Nedeljka Čabrinovića u filmu "Atentat u Sarajevu", zatim likovi Anđelka u kultnom filmu "Beštije" Živka Nikolića, zatim uloga mladog pilota Dalibora u filmu u tv seriji "Partizanska eskadrila" Hajuridna Krvvaca. Proslavio se ulogom Sekule kojeg je glumio u filmovima „Sekula i njegove žene” (1986) „Sekula se opet ženi” (1991) i „Treća sreća” (1995). godine sa tematikom šumadijskog sela, u režiji Dragoslava Lazića. Poseban deo u karijeri Bajića predstavlja saradnja sa čuvenim rediteljom Živojinom Pavlovićem sa kojim je snimio filmove "Na putu za Katangu" i "Dezereter", u kojima je pored sjajnih dramskih uloga(rudar Jova i major Veljačić)bio i producent i scenarista. Krajem 2007. je na lokacijama u svom rodnom mestu i okolini snimio TV seriju, čiji je scenarista i reditelj „Selo gori, a baba se češlja” koja ima sličnu tematiku. Serija "Selo gori" je postigla najveću moguću gledanost na medijskom prostoru Srbije i eks Jugoslavije sa pojednačnim sherom jedne epizode od 72,6% i rejtingom od 40,5 poena. Njegova serija "Ravna Gora" sa rejtingom 26 poena - takođe je bila najgledaniji televizisjki program u 2013/14 godini kada je prikazivana na RTSu. Tv serija "Psi laju vetar nosi" u prvoj epizodi ostvarila je rejting 21 poen i sher od 48% što je ubedljivo najgledaniji sadržaj na medijskoj sceni Srbije u 2017 godini.

Pored glumačkog opusa uspešnu i bogatu profesionalnu karijeru Radoša Bajića obeležavaju i osvedočeni autorski, scenaristički i producentski rezultati. Počev od monodrame LED pa do TV serije SELO GORI A BABA SE ČEŠLjA, on je autor, to jest scenarista sledećih umetničkih dela:

* Heroji Halijarda - igrani film u pripremi - KONTRAST STUDIOS
* Vazdušni most - mini serija u pripremi u 6 epizoda - KONTRAST STUDIOS
* 2017. Šifra Despot - TV serija od 55 epizoda TV PINK - KONTRAST STUDIOS
* 2017. Psi laju vetar nosi - TV serija od 11 epizoda RTS
* 2015. Braća po babine linije - igrani film - KONTRAST STUDIOS
* 2014. Za kralja i otadžbinu - igrani film - KONTRAST STUDIOS
* 2013. Ravna Gora — TV serija od 10 epizoda - RTS -KONTRAST STUDIOS
* 2011. Led — igrani film - KONTRAST STUDIOS
* 2012. Led - mini serijal od tri dela -RTS - KONTRAST STUDIOS
* 2007—2016. Selo gori, a baba se češlja — TV serija od 101 epizode RTS - KONTRAST STUDIOS
* 2009. Selo gori... i tako — igrani film KONTRAST STUDIOS
* 1995. Treća sreća — igrani film KVIT PODIJUM
* 1991. Sekula se opet ženi — igrani film
* 1989. Tragovima kosovskih junaka — dramska hronika KVIT PODIJUM
* 1987. Na putu za Katangu — igrani film
* 1985. Božić u Šumadiji — dokumentrno igrani film RTS
* 1985. Oj Moravo — TV serijal RTS
* 1984. Otkos — TV serijal RTS
* 1982. Led — TV drama RTS

Značajan doprinos afirmaciji naših kulturnih vrednosti Bajić je dao i kao izdavač, za šta je tri godine nagrađivan na Sajmu knjiga za IZDAVAČKI PODUHVAT GODINE i to za objavljivanje:

* Izabranih dela DIVLjI VETAR Živojina Pavlovića u 10 tomova
* Izabranih dela SRCE ME JE OTKUCALO Milovana Vitezovića u 10 tomova
* Dnevnika ŽIVOJINA PAVLOVIĆA u 6 tomova

Veliku kreativnu energiju, entuzijazam i napor Bajić permanantno ulaže u očuvanje tradicionanih, kuluturnih i istorijskih vrednosti srpskog naroda iz centralne Srbije i tamošnjeg srpskog sela. Vezan rođenjem za selo, u svom umetničkom radu on se predano i sa zanosom bavi tradicijom, baštinom i savremenošću srpskog sela. Mimo svake dnevno-političke okolnosti Bajić ne učestvuje u političkom životu. Svojim rezultatima u gorenavedenim umetničkim aktivnostima, Bajić podržava koncept autonomnosti umetnosti u odnosu na politiku. Uz snažnu patriotsku potporu on afirmiše tradicionalne, a često osporavane vrednosti srpskog naroda, lepotu, tradiciju, čovekoljublje i porodicu.

Veoma predano se dugi niz godina sa svojom porodicom bavi humanitarnim radom.

Od 2010. gidine Bajić je redovni član Odbora za selo Srpske Akademije nauka i umetnosti.

Radoš Bajić redovno piše za ugledne dnevne novine Politika i Blic

Kolumnista je dnevnih novina Politika gde uglavnom piše o društvenim temama. Od 2012. godine Bajić je redovni član Odbora za selo Srpske Akademije nauka i umetnosti.

Oženjen je suprugom Milenom. Ima dvoje dece, ćerku Jelenu i sina Nedeljka, dve unuke, Sofiju i Lenku i dva unuka, Aleksandra i Filipa. Bajić živi u Beogradu i rodnom selu Medveđi kod Trstenika.Trenutno radi na filmu Heroji Halijarida.

Godine 2018. dodeljena mu je Nagrada Pavle Vuisić za životno delo.